smcproject/ml-wiki-sentences huggingface dataset:
ഓഗസ്റ്റ് കെക്കുലെ ഇംഗ്ലീഷ് വിലാസം https://ml.wikipedia.org/wiki/August_Kekule
ജർമ്മനിയിൽ ജനിച്ച പ്രശസ്ത രസതന്ത്ര ശാസ്ത്രജ്ഞനാണ് ഫ്രീഡ്റിച്ച് ഓഗസ്റ്റ് കെക്കുലെ ( ജർമ്മൻ ഉച്ചാരണം :ˈfriːdrɪç ˈaʊɡʊstˈkekuːle fɔn ʃtraˈdoːnɪts ) (1829 സെപ്റ്റംബർ 7 - 1896 ജൂലൈ 13)
തൻമാത്രകളുടെ രാസഘടനയെ സംബന്ധിക്കുന്ന സൈദ്ധാന്തിക ദർശനത്തിൻറെ ഉപജ്ഞാതാവായ ഇദ്ദേഹം 1865-ൽ ബെൻസീൻ തൻമാത്രയുടെ വലയ ഘടന (Ring Structure) കണ്ടെത്തിയതിലൂടെ ലോകപ്രശസ്തനായി.
ഒരിക്കൽ ഉറങ്ങുന്ന സമയത്തു കണ്ട ഒരു സ്വപ്നത്തിന്റെ അടിസ്ഥാനത്തിലാണ് ബെൻസീന്റെ വലയ ഘടന സിദ്ധാന്തം അവതരിപ്പിച്ചതെന്ന് അദ്ദേഹം പറഞ്ഞിട്ടുണ്ട്.
ഓർഗാനിക് രസതന്ത്രത്തിൽ നൽകിയ സംഭാവനകൾ പ്രധാനപ്പെട്ടവയാണ്.
1829 സെപ്റ്റംബർ 7-നു ജർമ്മനിയിലെ ഡാംസ്റ്റഡിൽ ജനനം.
കുട്ടിക്കാലം മുതൽക്കെ ഗണിതശാസ്ത്രത്തിലും ചിത്രരചനയിലും മികവ് പുലർത്തിയിരുന്ന കെക്കുലെയെ ഒരു ആർക്കിടെക്ടാക്കണമെന്നായിരുന്നു മാതാപിതാക്കൾ ആഗ്രഹിച്ചത്.
എന്നാൽ അദ്ദേഹം ഇഷ്ടപ്പെട്ടിരുന്നത് രസതന്ത്രത്തെയായിരുന്നു .
1852-ൽ ഗീസെൽ സർവ്വകലാശാലയിൽ നിന്നും ഡോക്ടറൽ ബിരുദം നേടി.
അതിനുശേഷം ഫ്രാൻസിലും സ്വിറ്റ്സർലാന്റിലും തുടർന്ന് ഇംഗ്ലണ്ടിലും റിസർച്ച് അസിസ്റ്റന്റായി പ്രവർത്തിച്ചു.
ഹെയ്ഡൽബെർഗ് സർവ്വകലാശാലയിലാണ് ആദ്യം തൊഴിൽ ലഭിച്ചത്.
തുടർന്ന് ബെൽജിയത്തെ ഘെന്റ് സർവ്വകലാശാല (Ghent University)യിൽ പ്രൊഫസറാകുവാനുള്ള ക്ഷണം ലഭിക്കുകയും അത് സ്വീകരിച്ചുകൊണ്ട് രസതന്ത്രം പഠിപ്പിക്കുകയും ചെയ്തു.
രാസഘടനയെക്കുറിച്ചുള്ള സങ്കൽപ്പനങ്ങൾ
ഘെന്റ് സർവ്വകലാശാലയിൽ രസതന്ത്രം പഠിപ്പിക്കുന്ന സമയത്താണ് തൻമാത്രകളുടെ രാസഘടനയെപ്പറ്റിയുള്ള കാര്യങ്ങൾ കെകുലെയുടെ ശ്രദ്ധയാകർഷിക്കുന്നത്.
രാസസംയുക്തങ്ങളുടെ തൻമാത്രാ ഘടനയെ ചെറിയ വരകൾ കൊണ്ട് സൂചിപ്പിക്കാനാകുമെന്ന് അദ്ദേഹം വിദ്യാർത്ഥികളെ പഠിപ്പിച്ചു.
ഇതുതന്നെയാണ് പിന്നീട് രാസഘടനാ സിദ്ധാന്തമായി അദ്ദേഹം അവതരിപ്പിച്ചത്.
തൻമാത്രകളുടെ രാസഘടനയെ സംബന്ധിച്ച ആദ്യത്തെ സൈദ്ധാന്തിക ദർശനമായിരുന്നു അത്.
കാർബൺ ആറ്റങ്ങൾ തമ്മിൽ ബന്ധനത്തിലേർപ്പെട്ട് ചെയിൻ സംയുക്തങ്ങളുണ്ടാകുന്നുവെന്ന് കെക്കുലെയും ആർക്കിബാൾഡ് സ്കോട്ട് കൂപ്പർ എന്ന രസതന്ത്രജ്ഞനും സ്വതന്ത്രമായി കണ്ടെത്തിയിരുന്നു.
1857-58 കാലഘട്ടത്തിലായിരുന്നു അത്.
കാർബണിന്റെ സംയോജകത 4 (Tetravalent) ആണെന്നു മനസ്സിലാക്കുവാൻ സഹായിച്ച കണ്ടെത്തലായിരുന്നു അത്.
വർഷങ്ങളായി രസതന്ത്രജ്ഞരെ കുഴക്കിയിരുന്ന കാർബണിക സംയുക്തങ്ങളുടെ സ്വഭാവം വിശദീകരിക്കുവാൻ ഈ കണ്ടെത്തൽ സഹായകരമായി.
ബെൻസീനിന്റെ വലയ ഘടനയുടെ കണ്ടെത്തൽ കെക്കുലെയുടെ ബെൻസീൻ ഘടന
പത്തൊൻപതാം നൂറ്റാണ്ട് മുതൽ വ്യവസായികമായി ഉൽപാദിപ്പിച്ചിരുന്ന രാസവസ്തുവാണ് ബെൻസീൻ .
1825-ൽ മൈക്കേൽ ഫാരഡെയാണ് ഈ സംയുക്തത്തെ കണ്ടെത്തിയത്.
എണ്ണ , തെർമൽ ഗ്രീസ് എന്നിവകൊണ്ടുള്ള കറകൾ നീക്കം ചെയ്യുവാനായി ബെൻസീൻ വ്യാപകമായി ഉപയോഗിക്കുന്നു.
ബെൻസീനിൽ നിന്നും ഉൽപാദിപ്പുന്ന അനേകം സംയുക്തങ്ങളുമുണ്ട്.
ബെൻസീനിന്റെ ഘടനയെപ്പറ്റി വിശദീകരിക്കുവാൻ അക്കാലത്തെ രസതന്ത്രജ്ഞർക്കൊന്നും കഴിഞ്ഞിരുന്നില്ല.
രാസസംയുക്തങ്ങളുടെ ഘടനയെക്കുറിച്ച് പഠനം നടത്തിയിരുന്ന കെക്കുലെ ബെൻസീനിന്റെ ഘടന കണ്ടെത്തുവാൻ ശ്രമിച്ചു.
ഒടുവിൽ 1865-ൽ ബെൻസീനിന്റെ വലയഘടന സംബന്ധിച്ച പ്രബന്ധം അദ്ദേഹം ഒരു ഫ്രഞ്ച് ജേർണലിൽ പ്രസിദ്ധീകരിച്ചു.
തുടർന്ന് ഒരു ജർമ്മൻ ജേർണലിലും ഈ കണ്ടെത്തൽ അവതരിപ്പിക്കപ്പെട്ടു.
കെക്കുലെയെ ലോകപ്രശസ്തനാക്കിയ കണ്ടുപിടിത്തമായിരുന്നു അത്.
മഹത്തായ ഈ കണ്ടുപിടിത്തത്തിൻറെ 150-ആം വാർഷികമായിരുന്നു 2015-ൽ.
ബെൻസീനിന്റെ വലയ ഘടന കണ്ടെത്തിയതിന്റെ 25-ആം വാർഷികാഘോഷങ്ങൾ ജർമ്മൻ കെമിക്കൽ സൊസൈറ്റിയുടെ നേതൃത്വത്തിൽ സംഘടിപ്പിക്കപ്പെട്ടു.
അവിടെ ഒരു പ്രഭാഷണവേദിയിൽ വച്ച് കെക്കുലെ ആ രഹസ്യം തുറന്നുപറഞ്ഞു.
താൻ കണ്ട ഒരു സ്വപ്നത്തിൽ നിന്നുമാണ് ബെൻസീനിന്റെ വലയഘടന എന്ന ആശയമുണ്ടായതെന്ന സത്യം അദ്ദേഹം വെളിപ്പെടുത്തി.
കെക്കുലെ കണ്ട സ്വപ്നം കെക്കുലെയുടെ ബെൻസീൻ ഘടന ഊറൊബോറസ് രൂപത്തിൽ
കെക്കുലെ തന്റെ സ്വപ്നത്തെക്കുറിച്ച് പറഞ്ഞത് ഇപ്രകാരമായിരുന്നു.
1861-ലെ ഒരു മഞ്ഞുകാലമായിരുന്നു അത്.
ഒരു കസേരയിലിരുന്ന് എന്റെ Lehrbuch എന്ന ബുക്ക് എഴുതുകയായിരുന്നു ഞാൻ.
എന്നാൽ അത് പൂർത്തിയാക്കുവാൻ കഴിഞ്ഞില്ല.
എന്റെ മനസ്സ് അപ്പോൾ മറ്റെവിടെയോ  ആയിരുന്നു.
കസേര നെരിപ്പോടിനു മുമ്പിൽ നീക്കിയിട്ട് പാതിമയങ്ങുവാൻ തുടങ്ങി.
അതാ...
എന്റെ കണ്ണുകൾക്കുമുമ്പിൽ ആറ്റങ്ങൾ നൃത്തം വയ്ക്കുന്നു.
ചെറിയ ആറ്റങ്ങൾ വലിയ ആറ്റങ്ങൾക്കു പിന്നിൽ അണിനിരന്നു.
അവ വിവിധ രൂപങ്ങളുണ്ടാക്കുന്നു.
നീണ്ട വരികളിൽ...
വിവിധ രീതികളിൽ..
അവ കൂടിച്ചേരുന്നു.
കൂടാതെ അവ ഒരു പാമ്പിനെപ്പോലെ വളഞ്ഞുപുളയുകയും തിരിയുകയും ചെയ്യുന്നു.
നോക്കൂ...
എന്താണത്..??
വലിയ ആറ്റങ്ങൾ ചെറിയ ആറ്റങ്ങളെ  ഞെരിക്കുന്നു...
ഒരു പാമ്പ് സ്വന്തം വാൽ 
വായ്ക്കുള്ളിലാക്കുന്നതായ രൂപം ....!!!
മിന്നലേറ്റതുപോലെ ഞാൻ ഞെട്ടിയുണർന്നു.
ആ രാത്രി മുഴുവൻ എന്റെ ചിന്ത ആ സ്വപ്നത്തെക്കുറിച്ചായിരുന്നു ...
ഒരു പാമ്പ് തന്റെ വാൽ വിഴുങ്ങുന്ന രൂപത്തിന്റെ സങ്കൽപ്പം പല പുരാതന ഗ്രന്ഥങ്ങളിലുമുണ്ട്.
ഊറൊബോറസ് എന്നാണ് ഇത്തരം രൂപങ്ങളുടെ പേര്.
തന്റെ സ്വപ്നത്തിൻറെ അടിസ്ഥാനത്തിൽ കെക്കുലെ ബെൻസീനിന്റെ തൻമാത്രാ ഘടന രൂപീകരിക്കുവാൻ ശ്രമിച്ചു.
ആറ് കാർബൺ ആറ്റങ്ങളും ആറ് ഹൈഡ്രജൻ ആറ്റങ്ങളും ഒന്നിടവിട്ടുള്ള ദ്വിബന്ധനത്താൽ നിൽക്കുന്ന ഷഡ്ഭുജ ഘടനയാണ് അദ്ദേഹം ബെൻസീനിനു നൽകിയത്.
ബെൻസീനിന്റെ വലയഘടന കണ്ടെത്തി 25 വർഷം കഴിഞ്ഞ് 1890-ലാണ് കെക്കുലെ തന്റെ സ്വപ്നത്തെക്കുറിച്ച് പറയുന്നത്.
അതിനാൽ തന്നെ അദ്ദേഹത്തിനു ഒട്ടേറെ വിമർശനങ്ങൾ നേരിടേണ്ടി വന്നു.
ഇല്ലിനോയിസ് സർവ്വകലാശാലയിൽ ഇതേക്കുറിച്ച് ഗവേഷണം നടത്തിയ ഡോ. ജോൺ വോട്ടിസ് പറഞ്ഞത് കെക്കുലെയുടെ സ്വപ്നം വെറും കെട്ടുകഥയാണെന്നാണ്.
1854-ൽ പാരീസിൽ നിന്നും പ്രസിദ്ധീകരിച്ച 'മെത്തോഡെഡി കെമി' എന്ന ജേർണലിൽ അഗസ്റ്റെ ലൗറന്റ് എന്ന ഫ്രഞ്ച് ശാസ്ത്രജ്ഞന്റേതായി വന്ന പ്രബന്ധത്തിൽ ബെൻസീനിന്റെ വലയ ഘടനയുടെ ചിത്രമുൾപ്പടെയുള്ള വിവരങ്ങളുണ്ടായിരുന്നു.
കെക്കുലെ സ്വപ്നം കണ്ടത്  ഇതും കഴിഞ്ഞ് 1861-ലായിരുന്നു.
1855-ൽ ലണ്ടൻ നഗരത്തിലൂടെ കുതിരവണ്ടിയിൽ സഞ്ചരിക്കുമ്പോൾ ഉറങ്ങിയ സമയത്താണ് താൻ സ്വപ്നം കണ്ടതെന്ന് കെക്കുലെ തന്നെ ഒരിക്കൽ മാറ്റിപ്പറഞ്ഞു.
കെക്കുലെയുടെ സ്വപ്നദർശനത്തിനു മുമ്പ് ചില ശാസ്ത്രജ്ഞർ ബെൻസീനിന്റെ വലയഘടനയെപ്പറ്റി സൂചിപ്പിച്ചിട്ടുള്ളതായും പറയപ്പെടുന്നു.
അന്ത്യഘട്ടം
ബെൻസീൻ ഘടനയുടെ കണ്ടെത്തലിനു ശേഷം 1867 മുതൽ 1896 വരെ കെക്കുലെ ജർമ്മനിയിലെ ബോൺ സർവ്വകലാശാലയിൽ പ്രൊഫസറായി ജോലി ചെയ്തു.
തന്റെ അന്ത്യനാളുകളിൽ കെക്കുലെ ഈ സർവ്വകലാശാലയിലായിരുന്നു.1896 ജൂലൈ 13-ന് അന്തരിച്ചു.
ശാസ്ത്ര മേഖലയിൽ നൽകുന്ന കോപ്ലി മെഡൽ ഓർഗാനിക് രസതന്ത്രത്തിലെ ഗവേഷണങ്ങൾക്ക് 1885-ൽ ലഭിച്ചത് കെക്കുലെയ്ക്കായിരുന്നു.
ഉത്തരാഞ്ചൽ എക്സ്പ്രസ്
19565/ 66 ഓഖ - ഡറാഡൂൺ ഉത്തരാഞ്ചൽ എക്സ്പ്രസ് ഒരു ആണ് എക്സ്പ്രസ് പെടുന്ന ട്രെയിൻ ഇന്ത്യൻ റെയിൽവേ - പടിഞ്ഞാറൻ റെയിൽവേ സോൺ തമ്മിലുള്ള പ്രവർത്തിക്കുന്ന ഓഖ ഡറാഡൂൺ ൽ ഇന്ത്യ .
അതു ട്രെയിൻ നമ്പർ 19565 നമ്പരായി ഓഖ മുതൽ ഡെറാഡൂൺ വരെ യും   ട്രെയിൻ നമ്പർ 19566 നമ്പറായിതിരിച്ചും ഗുജറാത്ത് , രാജസ്ഥാൻ , ഹരിയാന , ഡൽഹി , ഉത്തർപ്രദേശ് ആൻഡ് ഉത്തരാഖണ്ഡ് എന്നീ സംസ്ഥാനങ്ങളിലൂടെ ഓടുന്നു.
ഉത്തരാഖണ്ഡ് സംസ്ഥാനത്തിന്റെ പേരിലാണ് 2006 ഒക്ടോബർ വരെ ഉത്തരാഞ്ചൽ എന്നറിയപ്പെട്ടിരുന്നത്.
110 കിലോമീറ്റർ വേഗതയിൽ സ്റ്റാൻഡേർഡ് ഐസിഎഫ് റേക്കുകളുണ്ട്.
21 കോച്ചുകളാണ് ട്രെയിനിൽ ഉള്ളത് : .
2 എസി II ടയർ 3 എസി III ടയർ 10 സ്ലീപ്പർ കോച്ചുകൾ 3 പൊതുവായ റിസർവ് ചെയ്തിട്ടില്ല 3 സീറ്റിംഗ് കം ലഗേജ് റേക്ക്
ഇന്ത്യയിലെ മിക്ക ട്രെയിൻ സർവീസുകളിലും പതിവ് പോലെ, ഡിമാൻഡ് അനുസരിച്ച് ഇന്ത്യൻ റെയിൽ‌വേയുടെ വിവേചനാധികാരത്തിൽ കോച്ച് കോമ്പോസിഷൻ ഭേദഗതി ചെയ്തേക്കാം.
19565 / ഓഖ - ഡെറാഡൂൺ ഉത്തരാഞ്ചൽ എക്സ്പ്രസ് 1,680 km (1,044 mi) ദൂരം ഉൾക്കൊള്ളുന്നു     35 മണിക്കൂറിൽ 10 മിനിറ്റ് (47.66 km / hr).
19566 / ഡെറാഡൂൺ - ഓഖ ഉത്തരാഞ്ചൽ എക്സ്പ്രസ് 1,680 km (1,044 mi) ദൂരം ഉൾക്കൊള്ളുന്നു     34 മണിക്കൂറിനുള്ളിൽ 20 മിനിറ്റ് (48.81 km / hr).
ട്രെയിനിന്റെ ശരാശരി വേഗത 55 km/h (34 mph) താഴെയാണ്    , ഇന്ത്യൻ റെയിൽ‌വേ നിയമമനുസരിച്ച്, അതിന്റെ നിരക്കിൽ ഒരു സൂപ്പർഫാസ്റ്റ് സർചാർജ് ഉൾപ്പെടുന്നില്ല.
൧൯൫൬൫ / 66 ഓഖ - ഡറാഡൂൺ ഉത്തരാഞ്ചൽ എക്സ്പ്രസ് നുമാണ് ഓഖ വഴി ജാംനഗർ, രാജ്കോട്ട് ജംഗ്ഷൻ, പലൻപൂർ ജംഗ്ഷൻ, അബു റോഡ്, അജ്മീർ ജങ്ഷൻ , ജയ്പൂർ, ഡൽഹി സരായ് രോഹില്ല, ന്യൂഡൽഹി , ഗാസിയാബാദ് , മീററ്റ് സിറ്റി യോഹ.
, മുസാഫർനഗർ, ഹരിദ്വാർ ജംഗ്ഷൻ മുതൽ ഡെറാഡൂൺ വരെയും തിരിച്ചും.
Archived 2019-10-17 at the Wayback Machine .
ട്രാക്ഷൻ
റൂട്ടിന്റെ വലിയ ഭാഗങ്ങൾ ഇനിയും വൈദ്യുതീകരിക്കപ്പെടാത്തതിനാൽ, ഒരു വത്വ അധിഷ്ഠിത ഡബ്ല്യുഡിഎം 3 എ ട്രെയിനിന്റെ മുഴുവൻ യാത്രയ്ക്കും വലിച്ചിഴക്കുന്നു.
19565 / ഓഖ - ഡറാഡൂൺ ഉത്തരാഞ്ചൽ എക്സ്പ്രസ് നുമാണ് ഓഖ ചെയ്തത് 08:30 AM IST എല്ലാ വെള്ളിയാഴ്ച എത്തുന്ന ഡെറാഡൂൺ 19:40 Posted on: അടുത്ത ദിവസം.
19566 / ഡെറാഡൂൺ - ഓഖ ഉത്തരാഞ്ചൽ എക്സ്പ്രസ് നുമാണ് ഡെറാഡൂൺ ചെയ്തത് 05:50 AM IST എല്ലാ ഞായർ, എത്തുന്ന ഓഖ 16:10 Posted on: അടുത്ത ദിവസം.
പരാമർശങ്ങൾ http://www.indianrailways.gov.in/railwayboard/uploads/directorate/finance_budget/Previous%20Budget%20Speeches/2000-01.pdf http://www.holidayiq.com/railways/uttaranchal-express-19565-train.html Archived 2019-10-17 at the Wayback Machine .
https://www.youtube.com/watch?v=Q_Io8_tfq3g https://www.flickr.com/photos/wap5holic/12458269024/ http://www.firstpost.com/topic/place/nepal-uttaranchal-express-with-vatva-wdm3d-11131-video-FXXBzzmznZo-1248-1.html ബാഹ്യ ലിങ്കുകൾ
ഉത്തര റെയിൽവേ ഇംഗ്ലീഷ് വിലാസം https://ml.wikipedia.org/wiki/Northern_Railway ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇന്ത്യൻ റെയിൽവേയുടെ പതിനേഴ് മേഖലകൾ ഉള്ളതിൽ ഒന്നാണ് നോർത്തേൺ റെയിൽ‌വേ .
ഇതിന്റെ ആസ്ഥാനം ഡെൽഹിയിലാണ് .
ഫിറോസ്‌പൂർ , അമ്പാ‍ല , ലക്നൌ , മൊറാദാബാദ്‌ എന്നീ ഡിവിഷനുകളുണ്ട്.
ഇന്ത്യയിലെ ഏറ്റവും പഴയ റെയിൽ‌വേ മേഖലകളിൽ ഒന്നും, ഏറ്റവും കൂടുതൽ റെയിൽ‌വേ പാതകൾ ഉള്ളതുമായ ഒരു മേഖലയാണിത്.
ഇതിന്റെ കീഴിലുള്ള മൊത്തം റെയിൽ‌വേ പാതയുടെ നീളം 6807 കി.
മി ദൂരമാണ്.
1952 ഏപ്രിൽ 14 -നാണ് നോർത്തേൺ റെയിൽ‌വേ സ്ഥാപിതമായത്.
ജോധ്പൂർ റെയിൽ‌വേ , ബികാനേർ റെയിൽ‌വേ എന്നീ ഡിവിഷനുകളിൽ നിന്നാണ് ഇത് രുപപ്പെട്ടത്.
നോർത്തേൻ റെയിൽ‌വേ ജമ്മു - കാശ്മീർ , പഞ്ചാബ് , ഹരിയാന , ഹിമാചൽ പ്രദേശ് , ഉത്തരാഖണ്ഡ് , ഉത്തർ പ്രദേശ് , ഡെൽഹി , ചണ്ഡിഗഡ് എന്നീ സംസ്ഥാനങ്ങൾ ഉൾക്കൊള്ളുന്നുണ്ട്.
ഉത്തരം (അലങ്കാരം) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സൂക്ഷ്മാലങ്കാരം പോലെ തന്നെയുള്ള ഒരു അലങ്കാരമാണ്‌ ഉത്തരം എന്ന അലങ്കാരവും.
അപരൻ ചോദ്യം ചോദിച്ചു എന്ന മട്ടിൽ ഉത്തരമായി പ്രതിവചിക്കുന്നതുപോലെയുള്ള അവിഷ്കരണമാണ്‌ ഈ അലങ്കാരം ഉപയോഗിക്കുമ്പോൾ ഉണ്ടാകുന്നത്.
ലക്ഷണം ചോദ്യം നടിച്ചുത്തരമായ്
ഗൂഢാർത്ഥം ചൊൽകയുത്തരം
ഉത്തരം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Utharam_film
ശ്രുതി കമ്പയിൻസ് ന്റെ ബാനറിൽ അൿബർ നിർമ്മിച്ച് പവിത്രൻ സംവിധാനം ചെയ്തിരിക്കുന്ന അരോമ റിലീസ് വിതരണം ചെയ്ത  ചിത്രം ആണ് ഉത്തരം .
ഇംഗ്ലീഷ് സാഹിത്യകാരി ഡാഫ്നെ ഡു മോറിയറിന്റെ നോ മോട്ടീവ് എന്ന ചെറുകഥയെ ആസ്പദമാക്കി എം.ടി. വാസുദേവൻ നായർ ആണ് ഈ ചിത്രത്തിന്റെ തിരക്കഥ രചിച്ചിരിക്കുന്നത്.
പത്രപ്രവർത്തകനായ ബാലചന്ദ്രൻ ( മമ്മൂട്ടി ) സുഹൃത്തും ഗുരുവുമായ മാത്യു ജോസഫിന്റെ ( സുകുമാരൻ ) ഭാര്യയും കവയിത്രിയുമായ സെലീനയുടെ ( സുപർണ്ണ ) ആത്മഹത്യയെന്ന് സംശയിക്കുന്ന മരണത്തിന്റെ കാരണം തേടി അന്വേഷണം ആരംഭിക്കുന്നു.
ബാലുവിന്റെ ഉത്തരം തേടിയുള്ള യാത്രയിൽ സെലീനയുടെ ബാല്യകാല സുഹൃത്തും അദ്‌ധ്യാപികയുമായ ശ്യാമള മേനോനെ ( പാർ‌വ്വതി ) കണ്ടുമുട്ടുന്നു.
ശ്യാമളയിൽ നിന്ന് കിട്ടിയ വിവരങ്ങളിൽ നിന്ന് അന്വേഷണം തുടർന്ന ബാലു ആ ഞെട്ടിപ്പിക്കുന്ന ഉത്തരത്തിൽ എത്തിച്ചേരുന്നു.
താരം വേഷം 1 മമ്മൂട്ടി ബാലചന്ദ്രൻ നായർ 2 സുകുമാരൻ മാത്യു ജോസഫ് 3 സുപർണ്ണ സെലീന ജോസഫ് 4 കരമന ജനാർദ്ദനൻ നായർ ഫാദർ കുന്നത്തൂർ 5 പാർ‌വ്വതി ശ്യാമള മേനോൻ 6 ശങ്കരാടി അച്ചുതൻ നായർ 7 വി.കെ. ശ്രീരാമൻ ഓർഫനേജ് സൂപ്രണ്ട് 8 ഇന്നസെന്റ് നാണു 9 ജഗന്നാഥൻ സുബ്രഹ്മണ്യൻ‍ 10 അൿബർ ഹെഡ്മാസ്റ്റർ 11 ചന്ദ്രൻ നായർ കപ്യാർ മത്തായി 12 സുകുമാരി മോളി ആന്റി 13 വത്സല മേനോൻ ആനി മിസ് 14 ശാന്തകുമാരി നഴ്സ് 15 ജയലളിത ഡോക്ടർ മാലതി കൃഷ്ണ 16 തൃശ്ശൂർ എൽസി അന്നാമ്മ 17 മുരുകൻ ഇമ്മാനുവേൽ 18 ജയിംസ് നാരായണൻ 19 20 21 പാട്ടരങ്ങ് വരികൾ: ഓ എൻ വി കുറുപ്പ് ഈണം: വിദ്യാധരൻ നമ്പർ.
പാട്ട് പാട്ടുകാർ രാഗം 1 ആൾത്തിരക്കിലും ഏകാകിനിയായ് ബി അരുന്ധതി 2 മഞ്ഞിൻ വിലോലമാം യവനികയ്ക്കുള്ളിൽ ബി അരുന്ധതി 3 മഞ്ഞിൻ വിലോലമാം ജി വേണുഗോപാൽ 4 നിന്നിലസൂയയാർന്നു ബി അരുന്ധതി 5 സ്നേഹിക്കുന്നു ഞാൻ ഈ ലിലാക് പൂക്കളെ ബി അരുന്ധതി 6 സ്വരമിടറാതെ മിഴി നനയാതെ ജി വേണുഗോപാൽ , ബി. അരുന്ധതി 6 ടിബറ്റൻ ഫോക്ക് സോങ്ങ് [[ഗ്രൂപ്	റ്റിബറ്റൻ ഗ്രൂപ്]] അണിയറ പ്രവർത്തകർ ഛായാഗ്രഹണം: രാ‍മചന്ദ്രബാബു ചിത്രസം‌യോജനം: രവി കല: ശ്രീനി പുറത്തേക്കുള്ള കണ്ണികൾ ഉത്തരം (1989) വിഡിയോ യൂട്യൂബിൽ ഉത്തരം ഇന്റർനെറ്റ് മൂവി ഡാറ്റാബേസിൽ ഉത്തരം – മലയാളസംഗീതം.
ഇൻഫോ ↑ ↑ ↑ {{ cite web }} : Cite has empty unknown parameter: | 1= ( help ) ↑
ഉത്തരം (വിവക്ഷകൾ)
ഉത്തരം എന്ന വാക്കാൽ, താഴെപ്പറയുന്ന എന്തിനേയും വിവക്ഷിക്കാം.
ഉത്തരം (അലങ്കാരം) ഉത്തരം (ചലച്ചിത്രം) ഉത്തരം (വീട്) - ഓട് മേഞ്ഞ വീടുകളിൽ ചുമരിനും മേൽക്കൂരക്കും ഇടയിൽ, മേൽക്കൂരയെ താങ്ങിനിർത്തുന്ന മരം കൊണ്ടുള്ള ചട്ടക്കൂട്.
ഉത്തരം (നിർമ്മിതി) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ഉത്തരധ്രുവം ഇംഗ്ലീഷ് വിലാസം https://ml.wikipedia.org/wiki/North_Pole ഈ താൾ വിവർത്തനം ചെയ്യുമ്പോൾ ദയവായി ഇംഗ്ലീഷ് വിക്കിയിൽ നിന്ന് നേരിട്ടു വിവർത്തനം ചെയ്യാതെ ദക്ഷിണധ്രുവം എന്ന താളിൽ സ്വീകരിച്ചിരിക്കുന്ന ശൈലി പിന്തുടരണമെന്നു താത്പര്യപ്പെടുന്നു.
അല്ലെങ്കിൽ പ്രസ്തുത മെച്ചപ്പെട്ട ശൈലി ദക്ഷിണധ്രുവം എന്ന താളിലും നടപ്പിലാക്കാൻ നിർദ്ദേശിക്കുന്നു.
ആർട്ടിക്ക് കടലും ഉത്തരധ്രുവവും കാണിക്കുന്ന ഒരു ഭൂപടം ഉത്തരധ്രുവ ദൃശ്യം
ആർട്ടിക് സമുദ്രത്തിൽ സ്ഥിതി ചെയ്യുന്ന ഉത്തരധ്രുവം അല്ലെങ്കിൽ ഭൂമിശാസ്ത്രപരമായ ഉത്തരധ്രുവം , ഭൂമിയുടെ പ്രതലത്തിലെ ഏറ്റവും വടക്കേ അറ്റമാണ്.
ഇത് ദക്ഷിണധ്രുവത്തിന് നേർ എതിർദിശയിൽ സ്ഥിതി ചെയ്യുന്നു.
ഉത്തരധ്രുവവും ഉത്തരകാന്തികധ്രുവവും വ്യത്യസ്തമാണ്‌.
ഭൂമിശാസ്ത്രം ഇതും കാണുക - ധ്രുവചലനം
ഭൂമിശാസ്ത്രപരമായ ഉത്തരധ്രുവം എന്നു പൊതുവേ നിർ‌വചിക്കുന്നത് ഭൂമിയുടെ അച്ചുതണ്ട് ഭൂപ്രതലവുമായി സന്ധിക്കുന്ന രണ്ടു സ്ഥാനങ്ങളിൽ ഒന്നിനെയാണ്‌.
(മറ്റേത് ദക്ഷിണധ്രുവം എന്നറിയപ്പെടുന്നു).
ഭൂമിയുടെ അച്ചുതണ്ട് ചില "ചലനങ്ങൾക്ക്" വിധേയമാകയാൽ ഇത് അതികൃത്യതയുള്ള ഒരു നിർ‌വചനമല്ല.
ദക്ഷിണധ്രുവം 90° ഉത്തര- അക്ഷാംശത്തിൽ സ്ഥിതി ചെയ്യുന്നു.
രേഖാംശം നിർ‌വചനയീമല്ല.
ദക്ഷിണധ്രുവം കരയിൽ സ്ഥിതി ചെയ്യുമ്പോൾ, ഉത്തരധ്രുവം ആർട്ടിക്ക് സമുദ്രത്തിനു നടുവിലായി സ്ഥിരം ചലിച്ചുകൊണ്ടിരിക്കുന്ന കടൽമഞ്ഞു പരപ്പിൽ സ്ഥിതി ചെയ്യുന്നു.
ഇക്കാരണത്താൽ ഇവിടെ ഒരു സ്ഥിരകേന്ദ്രം നിർമ്മിക്കുക അപ്രായോഗികമാണ്‌.
എന്നാൽ, സോവ്യറ്റ് യൂണിയനും , പിൽ‌ക്കാലത്ത് റഷ്യയും ഇവിടെ മനുഷ്യനിയന്ത്രിത ഡ്രിഫ്റ്റിങ് സ്റ്റേഷനുകൾ നിർമ്മിച്ചിട്ടുണ്ട്, ഇവയിൽ കുറെയെണ്ണം ധ്രുവത്തിനു മുകളിലൂടെയും അതിനു വളരെ സമീപത്തുകൂടെയും വളരെ തവണ നീങ്ങിയിട്ടുമുണ്ട്.
ഉത്തരധ്രുവത്തിൽ കടലിന്റെ ആഴം 13,410 അടി (4087 മീ) ആണ്‌.
ഉത്തരധ്രുവത്തോട് ഏറ്റവും അടുത്ത കര, ഗ്രീൻലാൻഡിന്റെ വടക്കൻ തീരത്തുനിന്ന് 440 മൈൽ (700 കി.മീ) മാറി സ്ഥിതി ചെയ്യുന്ന കഫെക്ലുബ്ബെൻ ദ്വീപ് ആണ്‌.
കുറച്ചുകൂടി സമീപത്തായി ചില ചരൽക്കുനകൾ സ്ഥിതി ചെയ്യുന്നുണ്ടെങ്കിലും അവ സ്ഥിരമല്ല.
പര്യവേഷണം ഇതും കാണുക - ധ്രുവപര്യവേഷണം
ഉത്തരധ്രുവത്തിൽ ആദ്യമെത്തിയത് ആരാണെന്ന കാര്യത്തിൽ ഇന്നും ഒരു തർക്കവിഷയമാണ്‌.
1909 ഏപ്രിൽ 6-ന്‌ ഉത്തരധ്രുവത്തിലെത്തി അമേരിക്കൻ പതാക നാട്ടി എന്ന് റോബർട്ട് എഡ്വിൻ പിയറി വാദിച്ചു.
എന്നാൽ പിയറിയുടെ പര്യവേഷണസംഘത്തിൽ മുൻപ് വൈദ്യനും പിയറീയുടെ എതിരാളിയുമായിരുന്ന ഫ്രെഡറിക് ആൽബർട്ട് കുക്ക് 1908 ഏപ്രിൽ 21-നു തന്നെ ഉത്തരധ്രുവത്തിലെത്തിയതായി അവകാശപ്പെട്ടു .
തന്റെ കൈവശമുണ്ടായിരുന്ന ശാസ്ത്രീയരേഖകളുടെ അടിസ്ഥാനത്തിൽ നാഷണൽ ജ്യോഗ്രഫിക് സൊസൈറ്റിയെ ബോദ്ധ്യപ്പെടുത്താൻ റോബർട്ട് പിയറിക്ക് സാധിച്ചു.
എന്നാൽ കുക്കിന്റെ കൈവശമുണ്ടായിരുന്ന യഥാർത്ഥരേഖകൾ പലതും നഷ്ടപ്പെട്ടെന്ന് പറയപ്പെടുന്നു.
മാത്രമല്ല കുക്കിന്റെ സംഘത്തിലുണ്ടായിരുന്ന രണ്ടു എസ്കിമോ (Inuit) അംഗങ്ങൾ തങ്ങൾ കര കാണുന്ന രീതിയിലാണ്‌ എല്ലായ്പോഴും സഞ്ചരിച്ചതെന്നു വെളിപ്പെടുത്തി.
ആർട്ടിക് സമുദ്രത്തിന്റെ മദ്ധ്യഭാഗത്തുള്ള ഉത്തരധ്രുവത്തിൽ നിന്നും കര കാണുക അസാദ്ധ്യമായതിനാൽ കുക്കിന്റെ അവകാശവാദം സംശയമുണർത്തുന്ന ഒന്നാണ്‌.
പിയറിയുടെ അവകാശവാദവും തീർത്തും കുറ്റമറ്റതല്ല.
അദ്ദേഹത്തിന്റെ രേഖകളിൽ മിക്കവയും പരസ്പരവിരുദ്ധങ്ങളാണ്‌ .
ഭൂപ്രദേശങ്ങളുടെമേലുള്ള അവകാശവാദങ്ങൾ സാമ്പത്തികമാനങ്ങൾ
ആഗോളതാപനം പരിസ്ഥിതിവാദികളെപ്പോലെത്തെന്നെ സാമ്പത്തികവിദഗ്ദ്ധരേയും ഉത്തരധ്രുവത്തിലേക്ക് ആകർഷിച്ചിട്ടുണ്ട്.
ലോകത്തിലെ പ്രകൃതിവിഭവങ്ങളിൽ (പ്രത്യേകിച്ച് എണ്ണയും പ്രകൃതിവാതകവും) നാലിലൊന്നും ഉത്തരധ്രുവത്തിലാണെന്നാണ്‌ അനുമാനിക്കുന്നത്.
ഇതിനു പുറമേ ഉത്തരധ്രുവത്തിലൂടെയുള്ള കപ്പൽ യാത്ര (north west passage) വീണ്ടും സാധ്യമായാൽ യൂറോപ്പിൽ നിന്ന് ഏഷ്യയിലേക്കുള്ള ദൂരത്തിന്റെ നാലിലൊന്ന് കുറക്കാനാവും.
2040-ഓടെ ഉത്തരധ്രുവത്തിലെ മഞ്ഞുതൊപ്പി പൂർണ്ണമായും ഉരുകിത്തീരും എന്നാണ്‌ ഏറ്റവും പുതിയ നിഗമനങ്ങൾ .
കാലാവസ്ഥ സമയം ഐതിഹ്യപരമായ സ്ഥാനം
പടിഞ്ഞാറൻ സംസ്കാരത്തിൽ ഉത്തരധ്രുവം സാന്താക്ലോസിന്റെ വാസസ്ഥലമാണ്.
കാനഡ തപാൽ സർ‌വീസ് ഉത്തരധ്രുവത്തിനു H0H 0H0 എന്ന പിൻ‌കോഡ് ആണ്‌ നൽകിയിരിക്കുന്നത് (സാന്താക്ലോസിന്റെ Ho-ho-ho!(ഹൊ-ഹൊ-ഹൊ) എന്ന പരമ്പരാഗതമായ ആശ്ചര്യവാക്യം സൂചിപ്പിച്ചുകൊണ്ട്).
ഇവയും കാണുക ദക്ഷിണധ്രുവം ധ്രുവനക്ഷത്രം ആർട്ടിക് സമുദ്രം ആർട്ടിക് കൗൺസിൽ ഉത്തരധ്രുവം, അലാസ്ക അവലംബം ↑ "A Voyage of Importance" Archived 2010-10-27 at the Wayback Machine .
, Time , ഓഗസ്റ്റ് 18 , 1958 1 2 GEO magazine (Indian Edition), Volume 1, Issue 4, September 2008, Published by: Outlook Publishing (India) Private Limited, Article: GEOSCOPE - Mudslinging in the Snow, Page no. 28 ↑ GEO magazine (Indian Edition), Volume 1, Issue 4, September 2008, Published by: Outlook Publishing (India) Private Limited, Article: Who Owns the North Pole?
, Page no. 28 പുറത്തേക്കുള്ള കണ്ണികൾ Arctic Council The Northern Forum വിക്കിവൊയേജിൽ നിന്നുള്ള ഉത്തരധ്രുവം യാത്രാ സഹായി North Pole Web Cam The short Arctic summer of 2004 The puzzling Arctic summer of 2003 FAQ on the Arctic and the North Pole Polar Controversies Still Rage article by Roderick Eime Magnetic Poles locations since 1600 Archived 2007-03-05 at the Wayback Machine .
Download the KMZ file.
For Google Earth Users.
The Polar Race Archived 2003-10-16 at the Wayback Machine .
a biennial race to the 1996 certified position of the Magnetic North Pole The Polar Challenge Archived 2006-12-05 at the Wayback Machine .
an annual race to the Magnetic North Pole Images of this location are available at the Degree Confluence Project Daylight, Darkness and Changing of the Seasons at the North Pole Video of scientists on sea ice at the North Pole as it begins to crack underfoot Archived 2007-03-04 at the Wayback Machine .
Experts warn North Pole will be 'ice free' by 2040 Archived 2006-12-13 at Archive.is Goudarzi, Sara, " Meltdown: Ice Cracks at North Pole ".
Sept 2006, LiveScience , Web Link "The North Pole Was Here: Puzzles and Perils at the Top of the World (first chapter)"
ഉത്തര രാജകുമാരൻ
വിരാടരാജാവായ മത്സ്യരാജാവിന്റെ പുത്രനാണ് ഉത്തരൻ .
ഇദ്ദേഹത്തിനു  "ഭൂമിഞ്ജയൻ " എന്നും പേരുണ്ട് .
ഇദ്ദേഹത്തിന്റെ പിതാവിന്റെ രാജധാനിയിലാണ് പാണ്ഡവർ തങ്ങളുടെ അജ്ഞാതവാസം കഴിച്ചുകൂട്ടിയത്.
കൌരവരുടെ ഗോഹരണസമയത്ത് അര്ജുനന്റെ പ്രച്ഛന്ന വേഷമായ ബ്രുഹന്നളയെ തേരാളിയാക്കി, കൌരവരെ ജയിച്ചു ഗോക്കളെ കൊണ്ട്വരുമെന്ന് വീമ്പിളക്കിക്കൊണ്ട് യുദ്ധത്തിനു പോയി .
അവിടെയെത്തിയ ഉത്തരൻ കൌരവരെക്കണ്ട് ഭയന്ന് പിന്തിരിഞ്ഞോടുംപോൾ , ബ്രുഹന്നളയായ അര്ജുനൻ ഉത്തരനെ ധൈര്യം നല്കി മടക്കിക്കൊണ്ട് വരികയും , ഉത്തരന് വേണ്ടി സ്വയം യുദ്ധം ചെയ്തു കൌരവരെയെല്ലാം തോല്പ്പിച്ചു ഗോക്കളെ വീണ്ടെടുക്കുകയും ചെയ്തു .
തുടർന്ന് കൊട്ടാരത്തിലെത്തിയ ഉത്തരൻ, ഒരു ദേവകുമാരനാണ് യുദ്ധം ജയിച്ചതെന്നും , തനിക്കു ഒന്നും ചെയ്യേണ്ടി വന്നില്ലെന്നും അറിയിക്കുന്നു .
പാണ്ഡവരുടെ അജ്ഞാതവാസം അവസാനിച്ചപ്പോൾ , യുദ്ധത്തിൽ തന്നെ സഹായിച്ച ദേവകുമാരൻ അര്ജുനനാണെന്ന് ഉത്തരൻ വെളിപ്പെടുത്തി .
തുടർന്ന് സന്തുഷ്ട്ടനായ വിരാടരാജാവ് ഉത്തരന്റെ സഹോദരിയായ ഉത്തരയെ , അര്ജുനന്റെ മകനായ അഭിമന്യുവിനു വിവാഹം കഴിച്ചു നല്കി .
ഭാരതയുദ്ധത്തിൽ വച്ച് ,ഉത്തരൻ പാണ്ടവപക്ഷം ചേർന്ന് ധീരമായി പോരാടി .
യുദ്ധത്തിന്റെ ഒന്നാമത്തെ ദിവസം തന്നെ , ഇദ്ദേഹം ശല്യരുമായി പോരാടി വീരമൃത്യു വരിച്ചു .
↑ Mahabharatha translation by Ganguly-bheeshma parva .
ഉത്തരാഖണ്ഡിലെ ജില്ലകളുടെ പട്ടിക ഉത്തരാഖണ്ഡിലെ ജില്ലകൾ
ഇന്ത്യൻ അഡ്മിനിസ്‌ട്രേറ്റീവ് സർവീസിൽ പെട്ട ഒരു ഉദ്യോഗസ്ഥനായ ഒരു ജില്ലാ മജിസ്‌ട്രേറ്റിന്റെ (നേരത്തെ ജില്ലാ കളക്ടർ എന്നറിയപ്പെട്ടിരുന്ന) നേതൃത്വത്തിലുള്ള ഭരണപരമായ ഭൂമിശാസ്ത്രപരമായ യൂണിറ്റാണ് ഉത്തരാഖണ്ഡ് സംസ്ഥാനത്തെ ഒരു ജില്ല.
ഉത്തരാഖണ്ഡ് സിവിൽ സർവീസിലെയും മറ്റ് ഉത്തരാഖണ്ഡ് സംസ്ഥാന സേവനങ്ങളിലെയും ഉദ്യോഗസ്ഥർ (ഡെപ്യൂട്ടി കലക്ടർ, അസിസ്റ്റന്റ് കലക്ടർ, അഡീഷണൽ ജില്ലാ മജിസ്‌ട്രേറ്റ്, സബ് ഡിവിഷണൽ മജിസ്‌ട്രേറ്റ്, തഹസിൽദാർ , നായിബ് തഹസിൽദാർ എന്നിങ്ങനെ) ജില്ലാ മജിസ്‌ട്രേറ്റുകളെ സഹായിക്കുന്നു.
ഒരു ഇന്ത്യൻ പോലീസ് സർവീസിൽ ഉൾപ്പെട്ട ഒരു ഉദ്യോഗസ്ഥൻ വഹിക്കുന്ന പോലീസ് സൂപ്രണ്ട്, ആണ്, ജില്ലയിലെ പോലീസിന്റെ തലവൻ.
ക്രമസമാധാനവും അനുബന്ധ പ്രശ്‌നങ്ങളും പരിപാലിക്കുന്നതിനുള്ള ഉത്തരവാദിത്തം ഇദ്ദേഹത്തിൽ നിക്ഷിപ്തമാണ്.
ഉത്തരാഖണ്ഡ് പോലീസ് സർവീസിലെ ഉദ്യോഗസ്ഥരാണ് ഇയാളെ സഹായിക്കുന്നത്.
ഒരു ഡെപ്യൂട്ടി കൺസർവേറ്റർ ഓഫ് ഫോറസ്റ്റ് എന്ന, ഇന്ത്യൻ ഫോറസ്റ്റ് സർവീസിൽ ഉൾപ്പെട്ട ഒരു ഉദ്യോഗസ്ഥനാണ് ജില്ലയിലെ വനങ്ങൾ, പരിസ്ഥിതി, വന്യജീവി സംബന്ധമായ പ്രശ്നങ്ങൾ കൈകാര്യം ചെയ്യുന്നതിനുള്ള ഉത്തരവാദിത്തം.
ഉത്തരാഖണ്ഡ് ഫോറസ്റ്റ് സർവീസിലെ ഉദ്യോഗസ്ഥരും മറ്റ് ഉത്തരാഖണ്ഡ് ഫോറസ്റ്റ് ഉദ്യോഗസ്ഥരും ഉത്തരാഖണ്ഡ് വന്യജീവി ഉദ്യോഗസ്ഥരും അദ്ദേഹത്തെ സഹായിക്കുന്നു.
പൊതുമരാമത്ത്, ആരോഗ്യം, വിദ്യാഭ്യാസം, കൃഷി, മൃഗസംരക്ഷണം തുടങ്ങി ഓരോ വികസന വകുപ്പിന്റെയും ജില്ലാ തലവനാണ് മേഖലാ വികസനം നോക്കുന്നത്.
ഈ ഉദ്യോഗസ്ഥർ വിവിധ ഉത്തരാഖണ്ഡ് സംസ്ഥാന സർവീസുകളിൽ നിന്നുള്ളവരാണ്.
ഉത്തരാഖണ്ഡിൽ നാല് പുതിയ ജില്ലകൾ നിർദ്ദേശിക്കപ്പെടുന്നു: ദിദിഹത്ത് , കോട്ദ്വാർ, റാണിഖേത്, യമുനോത്രി .
ജില്ലകളുടെ പട്ടിക കോഡ് ജില്ല ആസ്ഥാനം ജനസംഖ്യ ( 2011 ലെ കണക്കനുസരിച്ച് ) ഏരിയ (കി.മീ. 2 ) സാന്ദ്രത (/കിമീ 2 ) ഡിവിഷൻ മാപ്പ് അൽ അൽമോറ അൽമോറ 621,972 3,083 201 കുമയൂൺ /img ബി.എ ബാഗേശ്വർ ബാഗേശ്വർ 259,840 2,302 113 കുമയൂൺ /img CL ചമോലി ഗോപേശ്വർ 391,114 8,030 49 ഗർവാൾ /img സി.പി ചമ്പാവത്ത് ചമ്പാവത്ത് 259,315 1,781 146 കുമയൂൺ /img തീയതി ഡെറാഡൂൺ ഡെറാഡൂൺ 1,695,860 3,088 550 ഗർവാൾ /img എച്ച്.എ ഹരിദ്വാർ ഹരിദ്വാർ 1,927,029 2,360 817 ഗർവാൾ /img എൻ.എ നൈനിറ്റാൾ നൈനിറ്റാൾ 955,128 3,860 247 കുമയൂൺ /img പി.ജി പൗരി ഗർവാൾ പൗരി 686,572 5,399 127 ഗർവാൾ /img പി.ഐ പിത്തോരാഗഡ് പിത്തോരാഗഡ് 485,993 7,100 68 കുമയൂൺ /img ആർ.പി രുദ്രപ്രയാഗ് രുദ്രപ്രയാഗ് 236,857 1,890 125 ഗർവാൾ /img ടി.ജി തെഹ്രി ഗർവാൾ തെഹ്രി 616,409 4,080 151 ഗർവാൾ /img യു.എസ് ഉധം സിംഗ് നഗർ രുദ്രപൂർ 1,648,367 2,908 567 കുമയൂൺ /img യു.ടി ഉത്തരകാശി ഉത്തരകാശി 329,686 8,016 41 ഗർവാൾ /img നിർദ്ദിഷ്ട ജില്ലകൾ
2000 നവംബറിൽ ഉത്തരാഖണ്ഡ് ഒരു പുതിയ സംസ്ഥാനമായി രൂപീകൃതമായപ്പോൾ അതിന് 13 ജില്ലകൾ പാരമ്പര്യമായി ലഭിച്ചു.
2022 നവംബറിലെ കണക്കനുസരിച്ച്, പുതുതായി സൃഷ്ടിച്ച മറ്റ് സംസ്ഥാനങ്ങൾ ദ്രുതഗതിയിലുള്ള വികസനത്തിനായി പുതിയ ജില്ലകളുടെ എണ്ണം ഇരട്ടിയാക്കിയെങ്കിലും ഉത്തരാഖണ്ടിൽ പുതിയ ജില്ലകളൊന്നും സൃഷ്ടിക്കപ്പെട്ടിട്ടില്ല.
5 പുതിയ ജില്ലകൾക്കായുള്ള 2011 ബിജെപി പദ്ധതി:
ഭരണമാറ്റം മൂലം അവസാനമായി കാര്യമില്ലാതിരുന്ന ജില്ലകൾക്കായി ബിജെപി താഴെപ്പറയുന്ന കാര്യങ്ങൾ ആസൂത്രണം ചെയ്തിരുന്നു.
നിർദ്ദേശിച്ച ജില്ല നിർദ്ദിഷ്ട ആസ്ഥാനം നിലവിലെ ജില്ല ഡിവിഷൻ ദിദിഹത് ദിദിഹത് പിത്തോരാഗഡ് കുമയൂൺ കോട്ദ്വാർ കോട്ദ്വാർ പൗരി ഗർവാൾ ഗർവാൾ റൂർക്കി റൂർക്കി ഹരിദ്വാർ ഗർവാൾ റാണിഖേത് റാണിഖേത് അൽമോറ കുമയൂൺ യമുനോത്രി യമുനോത്രി ഉത്തരകാശി ഗർവാൾ 10 പുതിയ ജില്ലകൾക്കായുള്ള 2016 INC പദ്ധതി (മുമ്പത്തെ 2011 ബി.ജെ.പി പദ്ധതിയിൽ നിന്നുള്ള 4 ജില്ലകൾ ഉൾപ്പെടെ): ഉധം സിംഗ് നഗർ ജില്ലയിൽ നിന്നുള്ള കാശിപൂർ .
ഹരിദ്വാർ ജില്ലയിൽ നിന്നുള്ള റൂർക്കി .
ചമോലി ജില്ലയിൽ നിന്നുള്ള ഗൈർസൈൻ .
ഋഷികേശ് , ഡെറാഡൂൺ ജില്ല, തെഹ്രി ഗർവാൾ ജില്ല, പൗരി ഗർവാൾ ജില്ല എന്നിവിടങ്ങളിൽ നിന്നുള്ളവരാണ്.
നരേന്ദ്ര നഗർ അല്ലെങ്കിൽ പ്രതാപ്‌നഗർ, ഉധം സിംഗ് നഗർ ജില്ലയിൽ നിന്നുള്ള രണ്ടിടങ്ങളിൽ ഒന്നിന്റെ ആസ്ഥാനം.
നൈനിറ്റാൾ ജില്ലയിൽ നിന്നുള്ള രാംനഗർ .
പുതിയ ജില്ലകൾക്കായുള്ള അധിക ആവശ്യങ്ങൾ:
കാലാകാലങ്ങളിൽ, നിരവധി മുഖ്യമന്ത്രിമാരും എംഎൽഎമാരും എംപിമാരും പോലെ തിരഞ്ഞെടുക്കപ്പെട്ട ജനപ്രതിനിധികളും ഇനിപ്പറയുന്ന പുതിയ ജില്ലകൾ നിർദ്ദേശിച്ചു: ഡെറാഡൂൺ ജില്ലയിൽ നിന്നുള്ള ചക്രത .
പിത്തോരാഗഡ് ജില്ലയിൽ നിന്നുള്ള ധാർചുല .
ഉത്തരകാശി ജില്ലയിൽ നിന്നുള്ള ഗംഗോത്രിയും പുരോലയും.
നൈനിറ്റാൾ ജില്ലയിൽ നിന്നുള്ള ഹൽദ്വാനി .
ചമോലി ജില്ലയിൽ നിന്നുള്ള കർണപ്രയാഗും തരളിയും .
ഘസ്തോലി, മീലം (മിലം), ദുഗ്തു, ഗുഞ്ചി, മുൻസിയാരി (മുൻസ്യരി), നിതി, ത്യുനി, താലിസൈൻ, സിയാൽഡെ/അതാലിയ തുടങ്ങിയവയാണ് മറ്റ് നിർദ്ദേശിച്ചിരിക്കുന്നത്.
ഇതും കാണുക ഉത്തരാഖണ്ഡിന്റെ ഭരണപരമായ ഡിവിഷനുകൾ ഉത്തരാഖണ്ഡിലെ പർഗാനകളുടെ പട്ടിക ഉത്തരാഖണ്ഡിലെ തഹസീലുകളുടെ പട്ടിക ഉത്തരാഖണ്ഡിലെ കമ്മ്യൂണിറ്റി വികസന ബ്ലോക്കുകളുടെ പട്ടിക ഇന്ത്യയിലെ ജില്ലകളുടെ പട്ടിക അവലംബം Districts of Uttarakhand എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുറംകണ്ണികൾ സംസ്ഥാനത്ത് ഉത്തരാഖണ്ഡിനെക്കുറിച്ച് കൂടുതൽ
ഉത്തരാഖണ്ഡ് ഇംഗ്ലീഷ് വിലാസം https://ml.wikipedia.org/wiki/Uttarakhand
30°20′N 78°04′E ﻿ / ﻿ 30.33°N 78.06°E ﻿ / 30.33; 78.06 ഉത്തരാ‍ഖണ്ഡ്‍ സംസ്ഥാനം ഇന്ത്യയുടെ ഇരുപത്തി ഏഴാം സംസ്ഥാനമായി നവംബർ 9, 2000 ഉത്തർപ്രദേശിലെ പതിമൂന്ന് ഉത്തരപശ്ചിമ ജില്ലകളെ ഉൾപ്പെടുത്തി രൂപികരിക്കപെട്ടു.
ഹിമാചൽ‌പ്രദേശ് , ഹരിയാന , ഉത്തർ‌പ്രദേശ് എന്നിവ അയൽ സംസ്ഥാനങ്ങളാണ്.
ഡെറാഡൂണാണ് താത്കാലിക തലസ്ഥാനവും, പ്രധാന വാണിജ്യ കേന്ദ്രവും.
2000 വരെ ഉത്തർ പ്രദേശിന്റെ ഭാഗമായിരുന്നു ഈ പ്രദേശം.
ഈ പ്രദേശത്തിന്റെ അവികസനം മുൻനിർത്തി, പ്രത്യേക സംസ്ഥാന രൂപവത്കരണത്തിനു വേണ്ടിയുള്ള വാദം ശക്തമായിരുന്നു.
നിരവധി പ്രക്ഷോഭങ്ങളും ഇതിന്റെ പേരിൽ നടന്നു.
2000 നവംബർ 9 ന് ഉത്തരാഞ്ചൽ എന്ന പേരിലാണ് ഈ സംസ്ഥാനം നിലവിൽ വരുന്നത്.
2006 ൽ ഇത് ഉത്തർഖണ്ഡ് എന്ന് പുനർനാമകരണം ചെയ്യപ്പെട്ടു.
പുരാതന കാലത്തിൽ
ഹരിദ്വാറും ഋഷികേശും പുരാതനകാലത്തുതന്നെ പ്രശസ്തമായ ഹൈന്ദവമായ ആരാധനാ പ്രദേശങ്ങളായിരുന്നു.
ദേവഭൂമി എന്നാണ് ഉത്തർഖണ്ഢ് പൊതുവേ വിളിക്കപ്പെടുന്നത്.
ബദരീനാഥ് , കേദാർനാഥ് തുടങ്ങിയ ക്ഷേത്രങ്ങൾക്കും പുരാതന ഭാരത ചരിത്രത്തിൽ വലിയ സ്ഥാനമുണ്ട്.
ഹിമാലയൻ മലനിരകളാണ് ഈ പ്രദേശത്തിന്റെ പ്രത്യേകത.
ഗംഗയുടെയും യമുനയുടേയും ഉത്ഭവും ഈ സംസ്ഥാനത്തുള്ള ഗംഗോത്രി , യമുനോത്രി എന്നീ പ്രദേശങ്ങളാണ്.
ഈ നദിയുടെ കൈവഴികളായി മറ്റനവധി നദികളും ഈ പ്രദേശത്തുകൂടി ഒഴുകുന്നു.
ഹിമാലയത്തിലെ തന്നെ പ്രധാന ഗ്ലേഷ്യറുകളിലൊന്ന് ഗംഗോത്രിയിലാണ് .
പ്രധാന സ്ഥാപനങ്ങൾ ഐഐറ്റി റൂർക്കി ഇന്ത്യൻ ഇൻസ്റ്റിറ്റ്യൂട്ട് ഓഫ് റിമോട്ട് സെൻസിംഗ് , ഡെറാഡൂൺ സർവ്വേ ഓഫ് ഇന്ത്യയുടെ ആസ്ഥാനം, ഡെറാഡൂൺ ഫോറസ്റ്റ് സർവ്വേ ഓഫ് ഇന്ത്യയുടെ ആസ്ഥാനം, ഡെറാഡൂൺ വന ഗവേഷണകേന്ദ്രം , ഡെറാഡൂൺ ഡി ആർ ഡി ഒ ലാബ്, ഡെറാഡൂൺ സിവിൽ സർവ്വീസ് ട്രെയിനിംഗ് സെന്റ്ർ, മസൂറി റൂർക്കി കന്റോൺമെന്റ്, റൂർക്കി ഉത്തരാഘണ്ഡിലെ ഒരു പർവ്വതം ടൂറിസം
ഹിമാലയൻ മലനിരകളെകൊണ്ട് സമ്പൂഷ്ടമായ ഇവിടം ടൂറിസത്തിന് പ്രസിദ്ധമാണ്.
പലമേഖലകളും മഞ്ഞുകാലത്ത് പൂർണ്ണമായും മഞ്ഞിൽ പുതച്ചുകിടക്കും.
വർഷം മുഴുവനും മഞ്ഞ് മൂടിക്കിടക്കുന്ന പ്രദേശങ്ങളുമുണ്ട്.
ഗംഗ , യമുന തുടങ്ങിയ നദികളുടെ ആവിർഭാവം ഇവിടെനിന്നുമാണെന്നത് ഇതിന് മാറ്റുകൂട്ടുന്നു.
ഗംഗയെ കേന്ദ്രീകരിച്ച് റിവർ റാഫ്റ്റിംഗ് നടത്താറുണ്ട്.
ഭാരതീയരുടെ പുണ്യക്ഷേത്രങ്ങളായ ചാർധാം ഗംഗോത്രി - യമുനോത്രി - കേദാർനാഥ് - ബദരിനാഥ് ക്ഷേത്രങ്ങളുടെ സാന്നിധ്യം കൊണ്ട് പ്രസിദ്ധമായതിനാൽ  ഉത്തരാഖണ്ഡ് ദേവഭൂമി എന്നാണ് അറിയപ്പെടുന്നത്.